రూ.1026.30 కోట్ల ఆదాయాన్ని అర్జించిన ఏపీ ట్రాన్స్‌కో
PNR|
2010-11 ఆర్థిక సంవత్సరానికి గాను ఏపీ ట్రాన్స్‌కో 1026.30 కోట్ల రూపాయల ఆదాయాన్ని అర్జించినట్టు ఆ సంస్థ ఛైర్మన్, మేనేజింగ్ డైరక్టర్ అజరు జైన్ వెల్లడించారు. దీనిపై ఆయన మాట్లాడుతూ.. ఏపీ ట్రాన్స్‌కో 2010-11 ఆర్థిక సంవత్సరంలో రూ.1026.30 కోట్ల ఆదాయాన్ని సాధించింద్నారు. రూ.106 కోట్ల నికరలాభాన్ని పొందిందన్నారు.
వచ్చే నాలుగేళ్ళల్లో రూ.5,900 కోట్లు ఖర్చుచేసి కొత్తగా 169 సబ్‌ స్టేషన్లను ఏర్పాటు చేస్తామన్నారు. ఆర్థిక సంవత్సరంలో రూ.1093 కోట్ల వ్యయంతో 60 నూతన సబ్‌స్టేషన్లను ఏర్పాటు చేస్తామన్నారు. మరో రూ.1172 కోట్ల వ్యయంతో ఇరిగేషన్‌ పథకాలకు సంబంధించి ఇంకో 36 సబ్‌ స్టేషన్లను నిర్మిస్తామన్నారు.
2009-10 సంవత్సరంలో రూ.885.29 కోట్ల ఆదాయాన్ని ట్రాన్స్‌కో పొందిందని, 2010-11 నాటికి ఈ ఆదాయంలో రూ.141 కోట్ల మేరకు వృద్ధి సాధించిందన్నారు. 11,829 మెగావాట్ల మేరకు పీక్‌ డిమాండ్‌లో ఉత్పత్తి సాధించి రికార్డు నెలకొల్పినట్లు ఆయన చెప్పారు.
సంబంధిత వార్తలు